**Тэма:** “Беларускія святы”

**Мэта:** фарміраванне ведаў аб беларускіх святах, аб асаблівасцях святкавання пэўных святаў;развіццё маўленчых навыкаў, інтэлекта; выхаванне павагі да традыцый свайго народа, любові да Радзімы.

**Абсталяванне:**мультымедыйная прэзентацыя, малюнкі папараць кветкі, карткі з заданнямі для работы ў групах, аўдыёзапіс песні “Купалінка” . (Выконвае ВІА “Сябры”.), аўдыёзапіс песні “Каляда” .( Выконвае ВІА “Песняры.”)

 **Ход мерапрыемства**

**1.Арганізацыйны момант.**

**2.Паведамленне тэмы.**

**Настаўнік**. Складзіце слова з літар.

 ЯВСАТ

**Настаўнік**. Якое слова атрымалася? (Свята.)



**Слайд 2.**

**Настаўнік**. А вы любіце святы? Чаму? Што вы ўяўляеце, калі чуеце слова свята?

**Настаўнік**. Здагадаліся, чаму будзе прысвечаны наш занятак? (Адказы дзяцей.)

**Настаўнік**. Тэма нашага занятка “Беларускія святы”. Хаціце пабываць адразу на некалькіх святах? (Адказы дзяцей.)

**Настаўнік**. У наша незвычайнае падарожжа мы адправімся на паветраным шары.

**Слайд 3.**

**3.Работа па тэме**

**Настаўнік**. З сабой возьмем назіральнасць, кемлівасць і святочны настрой.

**-** Раз, два, тры, шар, ляці!

- Ляцім.

**Слайд 4.**

**Настаўнік**. Палюбуйцеся,якая прыгожая наша Беларусь, яе лясы, рэкі .

 **Слайд 5.**

**Настаўнік**. А хто гэта ляціць побач з намі?(Бусел.)

**Настаўнік**. Чым для Беларусі з’яўляецца бусел ? (Сімвалам.)

- Да пабачэння, бусел. Ляцім!

**Слайд 6.**

**Настаўнік**. Глядзіце! Людзі водзяць карагоды , скачуць праз вогнішча. Дзяўчаты плятуць вянкі, кідаюць іх у ваду. Хлопцы пайшлі ў лес ноччу. Навошта?

 **Настаўнік**. Ці вы здагадаліся, на якое свята мы прыляцелі? (Адказы дзяцей)

**Слайд 7.**

**Настаўнік**. Гэта свята называецца Купалле. Купалле святкуюць у ноч з 6 на 7 ліпеня. Усю ноч гучаць песні, водзяць карагоды,скачуць праз вогнішча. Зараз мы паслухаем купальскую песню.(Гучыць аўдыёзапіс песні “Купалінка ”. Выконвае ВІА “Сябры”.)

- Чаму дзяўчыны плятуць вянкі і кідаюць іх у ваду?(Адказы дзяцей)

**Слайд 8.**

**Настаўнік**. Дзяўчыны плялі вянкі, потым на словы :"Ляці, ляці вяночак, лаві, лаві дружочак", - кідалі на ваду вянкі і варажылі па іх руху. Калі вянок адразу на дно пойдзе — не быць замужам у гэтым годзе, калі ж паплыве далёка і роўна — быць шчасліваму замужжу.

**Настаўнік**. Навошта хлопцы пайшлі у лес?(Адказы дзяцей)

**Настаўнік**. Хлопцы ў лесе шукалі папараць кветку. У гэтую ноч , па народным павер’і, расцвітае папараць.

**Слайд 9.**

**Настаўнік**. Хто сарве кветку гэтай расліны і будзе насіць пры сабе, той будзе шчаслівы, багаты і атрымае ўсё, што захоча. Але здабыць яе вельмі цяжка.

**Настаўнік**. Паглядзіце,як вучні нашага класа намалявалі папараць кветку.(Вучні разглядаюць выставу малюнкаў.)

**Настаўнік**. Вы хаціце паспрабаваць знайсці папараць кветку.(Адказы вучняў.)

 **Праводзіцца гульня”Шукаем папараць кветку”.**

- Хто у нас найбольш удалы? (Удзельнікі гульні павінны з закрытымі вачыма сярод кубікаў знайсці “ папараць кветку”.Удзельнічаюць па аднаму чалавеку ад групы. Гульня праводзіцца 3 разы .)

**Настаўнік**. Малайцы.

- Ляцім далей.

**Настаўнік**. Мы пралятаем над вялікім горадам. Бачыце?

**Слайд 10.**

**Настаўнік**. Нацыянальная бібліятэка.

- Плошча Дзяржаўнага сцяга.

-Манумент Перамогі.

**Настаўнік**. Які гэта горад? (Мінск.)

**Слайд 11.**

**Настаўнік**. Мінск – галоўны горад Беларусі. Наша сталіца.

**Слайд 12.**

**Настаўнік**. Паглядзіце, выступаюць спартсмены.

 **-**Танцуюць трактары.

 **-** Ваенны парад.

**Настаўнік**. Якое гэта свята? (Адказы дзяцей)

Гэта Дзень Незалежнасці – галоўнае свята нашай краіны.

**Слайд 13.**

**Настаўнік**. Дзень Незалежнасці адзначаюць 3 ліпеня. Радзіма стала свабоднай. Мы ўдзячныя ветэранам.

**Настаўнік**. Спадабалася свята? 3ліпеня разам з бацькамі вы абавязкова на ім пабываеце.

**Настаўнік**. Ляцім далей. Нешта пахаладала. Лісцікі ападаюць. Дожджык.

- Якая гэта пара года? (Восень.)

**Настаўнік**. Мы прыляцелі ў госці да восені. Паглядзім , якое свята людзі адзначаюць восенню?

**Настаўнік**. Скончылася жніво. Людзі святкуюць сканчэнне жніва. Гэта свята ўраджаю называецца Дажынкі.

**Слайд 14.**

**Настаўнік**. Яно суправаджаецца танцамі, песнямі .Можа хто-небудзь з вас быў на дажынках?(Адказы дзяцей.)

**Слайд 15.**

**Настаўнік**. Бачыце сноп – гэта апошні дажынкавы сноп. Ён з’яўляецца сімвалам свята.

**Настаўнік**. Наш шар зноў ляціць ў паветры. Што гэта? Снег, халодна!

-Якая гэта пара года? (Зіма.)

 -Бачыце?

 **Слайд 16.**

**Настаўнік**. Хто гэта ходзіць з хаты ў хату?(Адказы дзяцей.)

**Настаўнік**. У ніх незвычайнае аблічча. Чаму іх пускаюць у хату?Што яны робяць?

**Настаўнік**. Хто здагадаўся, на якое свята мы прыляцелі? (Адказы дзяцей)

- Добра. Каляды.

**Настаўнік**. Каляды на Беларусі адзначаюцца: у католікаў — з 24 снежня па 6 студзеня, у праваслаўных — з 6 па 19 студзеня.

**Настаўнік**. На каляды калядавалі. “Калядаванне” – гэта традыцыя.

**Слайд 17**

**Настаўнік**. Увечары дзяўчаты, хлопцы, дзеці апраналіся ў жывёл (Казу, Тура, Бусла, Зайца), у розных дзіўных чароўных істот (Дзеда, Бабу, Цыгана, Чорта) і хадзілі па хатах.

**Слайд 18.**

 **Настаўнік**. Калядоўнікі спявалі калядныя песні з пажаданнямі ўсяго лепшага, танцавалі, гралі на дудзе і бубне. Гаспадар выносіў калядоўнікам [хлеб](https://be.wikipedia.org/wiki/%D0%A5%D0%BB%D0%B5%D0%B1), [сала](https://be.wikipedia.org/wiki/%D0%A1%D0%B0%D0%BB%D0%B0), [мяса](https://be.wikipedia.org/wiki/%D0%9C%D1%8F%D1%81%D0%B0), [садавіну](https://be.wikipedia.org/wiki/%D0%A1%D0%B0%D0%B4%D0%B0%D0%B2%D1%96%D0%BD%D0%B0), [каўбасы](https://be.wikipedia.org/wiki/%D0%9A%D0%B0%D1%9E%D0%B1%D0%B0%D1%81%D0%B0), [бліны](https://be.wikipedia.org/wiki/%D0%91%D0%BB%D1%96%D0%BD%D1%8B). Усё гэта калядоўшчыкі складалі ў торбу, якая ад двара да двара рабілася ўсё цяжэй. У народзе казалі: «Калядоўшчыкі ў хату шчасце нясуць”.

**Настаўнік**. Паслухайце песню “Каляда”. ( Гучыць аўдыёзапіс песні “Каляда” у выкананні ВІА “Песняры”)

**Настаўнік**. Што пеклі на Каляды?(бліны).

- Бліны пеклі на працягу ўсіх калядных дзён, бо страва гэтая лічылася абавязковай.

**Настаўнік**. Вельмі вясёлае свята. Ляцім далей!

- Неба пасвятлела. Цёпла. Гэта вясна!

**Слайд 19.**

**Настаўнік**. Глядзіце. Там, наперадзе, людзі святкуюць свята.

-Усюды Птушкі з хлеба, паперы і гліны

- Людзі пяюць песні-вяснянкі, паляць вогнішча, водзяць карагоды Як называецца гэта свята?(Адказы дзяцей.)

**Настаўнік**. Гуканне вясны.

**Слайд 20.**

**Настаўнік**. У наш час гэта свята адзначаюць 14 сакавіка, але пэўнай даты ў гэтага свята няма, бо "гуканне" вясны - гэта тыя дні, калі ўжо бачна - вясна прабіваецца. Так што тыдзень раней, тыдзень пазней сітуацыі не змяняе.

**Слайд 21.**

**Настаўнік**. Вясна прылятае на крылах птушак . Калі не вернуцца яны з цёплага выраю, не скончыцца зіма. Каб птушкі вярталіся хутчэй, пякуць салодкае печыва ў выглядзе маленькай ластаўкі.

**Настаўнік**. Клікаць вясну пачынаюць дзяўчыны. Яны спяваюць песні –вяснянкі. Кожны куплет заканчваецца громкім крыкам “гу-у-у-у-у!” . Адсюль і назва – “гуканне”.

**Настаўнік**. Зараз мы з вамі паклікаем вясну. Дзеці спяваюць песню “ Жавароначкі, прыляціце”.

**Слайд 22.**

Жавароначкі, прыляціце - у-у-у-у!

Вы нам лецейка прынясіце - у-у-у-у!

А зімачку забярыце - у-у-у-у!

Бо нам зімачка надаела - у-у-у-у!

 Усе хлебушкі пераела - у-у-у-у!

**Настаўнік**. Малайцы.

**Настаўнік**. Наша падарожжа скончылася.

- Раз, два, тры. Шар, да зямлі ляці!

- Вось мы і дома. Ці спадабалася вам наша падарожжа? Аб якіх святах вы даведаліся?

**Настаўнік**.Ці добра вы запомнілі святы? Паглядзім.

Віктарына.

1.Якія святы адзначаюць летам?

2.Чаму людзі жадаюць, каб да іх прыйшлі калядоўшчыкі?

3.Якое свята адзначаюць восенню?

4.Чаму на Купалле дзяўчыны кідаюць у ваду вянкі?

5.Назавіце галоўнае свята нашай краіны.

6. Калі святкуюць Дзень Незалежнасці?

7.Як называюцца песні , якія спяваюць у час свята Гуканне вясны?

8. Калі святкуюць Купалле?

9. Якую кветку шукаюць у лесе ў купальскую ноч?

10. Якое свята адзначаюць зімой?

11.Хто прыносіць вясну?

12.Навошта калядоўшчыкі бяруць з сабой торбу?

**Настаўнік**. Малайцы.

**Настаўнік**.Пагуляем у гульню?

**Работа ў групах.**

 Гульня “Злучалкі”. **Слайд 23**.

-Трэба злучыць малюнак з надпісам.

 Праверка. **Слайд 24.**

**4.Падвядзенне вынікаў.**

**Настаўнік**.Якое свята вам спадабалася больш за ўсіх? Чаму?

  **Список использованных источников**

##  1.[usebelarusy.by](http://www.yandex.by/clck/jsredir?from=www.yandex.by%3Byandsearch%3Bweb%3B%3B&text=&etext=1576.yKxQWYL551LAJIVPhdNk10m7vCbSqbSk-HoYwTdMOg155B0kqpf78Hd-DOTH5VL6.4506b9506dddb9bae81de674582655a8fd0d54e0&uuid=&state=PEtFfuTeVD4jaxywoSUvtB2i7c0_vxGdjWT7Elao4JUWxZ-v0OIKpF-Jgk3I2xx3aYcU8ulqAAen3St6wKIDA2BPPObgm_Vu&&cst=AiuY0DBWFJ5Hyx_fyvalFF8PvQT0U0h48uB02bQGepbkVTB8TQZPKwYwBZJhTwB1C25H6qhtusHuwYTJYN7KJ0PlgmedVata5P3QAcErcvXZMwtX-Oor-WyuCRvK8tGFQVMgSaRL0d1TN_s2_ogCI7KJXSMZwCkftKQFL0z4-EqAluqegrEWIejcduXtp7eMT9deCx67E8i3NZ_vdI1QhLzD9ZW3OiPQWWfy_Ed4rawJfutoEhNViYn24UyI6R9Y7GVxqX_5nhjr2U7jlxhaLIEfrjAfICvryaLgjRpmcRpj2IRuSkEP8ZaU9QnhZ4aZ9MVwJcVKCFK7u3qmmjX747PhUXmayp7__UcXvC8Gb54YpoMcwWxYe7SaTLBXIxky5W3BV-iB5q9xBEYekLld45EM8VpY6idh3AUFyrM1gJYuQYCHikF59AA_E8Z2OOwubR2ule1K-0R_QvA0tcMhpgvpnMNRl2ob&data=UlNrNmk5WktYejR0eWJFYk1Ldmtxbjh4WnYtVUNKTXNlSnZUTURGTnNYLThDb05NNmRDTDN2UXIxTUdUQkpPdl9mOU5hRG80WUxocXhjaHBOaVQwek4yb3VvcHVyLWhiZTBweFFNY0tkdFUs&sign=4d2bed69507bb97d2405fe794e976241&keyno=0&b64e=2&ref=orjY4mGPRjlSKyJlbRuxUktv92klnDKHbzjnJ3NB5ZuE8EFttwY_kZbDHl-Hut7HUb8DgFUA6VSSC5LbMCNtBrwZzIHgzJNczOSgt_HycXQZTpUHbGhhnMLOTYaR6sCsON9esX1Fez2AM-7jWwolRvRJQW39VcyTGjTYlXQTTARddKaDI1x1kA,,&l10n=ru&cts=1508162023085&mc=3.456564762130954&bu=uniq1508159997773588481) [Электронный ресурс]. - Режим доступа:

http://www.usebelarusy.by/be/content/vytoki/24445/24658/25074/

<http://www.usebelarusy.by/be/content/vytoki/24445/24658/25408/>. – Дата доступа: 26.09.2019.

 2. wikipedia.org [Электронный ресурс]. - Режим доступа: [https://be.wikipedia.org/wiki/Купалле. -](https://be.wikipedia.org/wiki/%D0%9A%D1%83%D0%BF%D0%B0%D0%BB%D0%BB%D0%B5.%20-) Дата доступа: 26.09.2019.